Parlamentul  României

	Comisia pentru buget, finanţe şi bănci
	
	Bucureşti,        

Nr. 22/524/28.10.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  pentru aprobarea Ordonanţei de urgenţă a Guvernului nr. 60/2009 privind unele măsuri în vederea implementării programului „Prima Casă” ,  cu care comisia noastră a fost sesizată în fond cu adresa Biroului Permanent nr.PL.x 471 din  5 octombrie 2009.
	PREŞEDINTE,

Viorel Ştefan




Parlamentul  României

	Comisia pentru buget, finanţe şi bănci
	
	Bucureşti,    

Nr. 22/524/28.10.2009


RAPORT

asupra proiectului de Lege  pentru aprobarea Ordonanţei de urgenţă a Guvernului

 nr. 60/2009 privind unele măsuri în vederea implementării programului „Prima Casă”
Cu adresa nr. PLx 471 din 5 octombrie 2009, Biroul Permanent conform art.95  şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectului de Lege  pentru aprobarea Ordonanţei de urgenţă a Guvernului nr. 60/2009 privind unele măsuri în vederea implementării programului „Prima Casă”.

Proiectul are ca obiect de reglementare dezvoltarea procesului de creditare şi facilitatea persoanelor fizice la achiziţionarea de imobile pentru locuit. Prin creditarea persoanelor fizice în scopul dobândirii primei locuinţe, se stimulează indirect persoanele juridice care au ca obiect de activitate construcţia de imobile civile,  industriile orizontale legate de acest sector, se realizează menţinerea şi crearea de locuri de muncă în aceste sectoare, asigurarea continuităţii plăţii obligaţiilor bugetare de către contribuabilii din aceste domenii de activitate, astfel se deblochează întreg circuitul economic din acest sector.

La întocmirea raportului s-au avut în vedere avizele favorabile ale Comisiei Juridice, de disciplină şi imunităţi şi Consiliului Legislativ.

Proiectul de Lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 31 deputaţi, din totalul de 33 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Finanţelor Publice: doamna Graţiela Iordache-secretar de stat şi doamna Mureşan Simona – şef birou , din partea FNGCIMM: doamna Redegea Iulia-director executiv  şi Constantinescu Irina – director executiv.
Raportul comisiei a fost adoptat cu unanimitate de voturi. 

In urma dezbaterii proiectului de Lege  pentru aprobarea Ordonanţei de urgenţă a Guvernului nr. 60/2009 privind unele măsuri în vederea implementării programului „Prima Casă”, în şedinţa din data de 27 octombrie 2009, comisia propune spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	L E G E
pentru aprobarea Ordonanţei de urgenţă a Guvernului nr. 60/2009 privind unele măsuri în vederea implementării programului „Prima casă”
	L E G E
pentru aprobarea Ordonanţei de urgenţă a Guvernului nr. 60/2009 privind unele măsuri în vederea implementării programului „Prima casă”
	

	2. 
	ORDONANŢĂ DE URGENŢĂ 
privind unele măsuri în vederea implementării programului „Prima casă”
	Articol unic.- Se aprobă Ordonanţa de urgenţă a Guvernului nr. 60 din 3 iunie 2009 privind unele măsuri în vederea implementării programului „Prima casă”, publicată în Monitorul Oficial al României, Partea I, nr. 381 din 4 iunie 2009.
	Articol unic.- Se aprobă Ordonanţa de urgenţă a Guvernului nr. 60 din 3 iunie 2009 privind unele măsuri în vederea implementării programului „Prima casă”, publicată în Monitorul Oficial al României, Partea I, nr. 381 din 4 iunie 2009, cu următoarele modificări şi completări:
	

	3. 
	Art. 1. -(1)Se aprobă programul "Prima casă" ca program guvernamental care are ca obiectiv facilitarea accesului persoanelor fizice la achiziţia unei locuinţe prin contractarea de credite.

(2)Beneficiarii programului "Prima casă" sunt persoane fizice care la data intrării în vigoare a prezentei ordonanţe de urgenţă nu deţin în comun sau individual, împreună cu soţii lor sau cu alte persoane, în proprietate o locuinţă, indiferent de modul în care a fost dobândită, şi nici nu au în derulare un credit ipotecar.
64/2007(3)Prin derogare de la prevederile Ordonanţei de urgenţă a Guvernului nr.  privind datoria publică, aprobată cu modificări şi completări prin Legea nr. 109/2008, cu modificările ulterioare, Ministerul Finanţelor Publice este autorizat să mandateze Fondul Naţional de Garantare a Creditelor pentru întreprinderile Mici şi Mijlocii în vederea emiterii de garanţii în numele şi în contul statului în favoarea băncilor care acordă credite persoanelor fizice pentru cumpărarea unei locuinţe în cadrul programului "Prima casă".
(4)Contractele prin care Fondul Naţional de Garantare a Creditelor pentru Întreprinderile Mici şi Mijlocii acordă garanţiile prevăzute la alin. (3) constituie titluri executorii.
(5)Plafonul anual al garanţiilor care pot fi emise potrivit alin. (3), condiţiile de acordare a acestora şi de eligibilitate a băncilor şi a persoanelor fizice beneficiare ale programului "Prima casă", precum şi regulile de gestionare a garanţiilor se stabilesc prin norme aprobate prin hotărâre a Guvernului, în termen de 15 zile de la intrarea în vigoare a prezentei ordonanţe de urgenţă.

(6)Între Ministerul Finanţelor Publice şi Fondul Naţional de Garantare a Creditelor pentru Întreprinderile Mici şi Mijlocii se încheie o convenţie prin care se stabilesc drepturile şi obligaţiile părţilor în derularea programului "Prima casă".
(7)Asupra imobilelor achiziţionate în cadrul programului "Prima casă" băncile instituie şi reînnoiesc în favoarea statului român, reprezentatele Ministerul Finanţelor Publice, un drept de ipotecă de rangul I pe toată durata contractului de creditare, cu interdicţia de vânzare a locuinţei pe o perioadă de 5 ani.
92/2003(8)Creanţele rezultate din garanţiile acordate şi plătite instituţiilor de credit în cadrul programului "Prima casă" sunt creanţe bugetare a căror recuperare prin executare silită se efectuează de Agenţia Naţională de Administrare Fiscală, conform procedurii reglementate de Ordonanţa Guvernului nr.  privind Codul de procedură fiscală, republicată, cu modificările şi completările ulterioare.

(9)Valorificarea bunului care face obiectul contractului de garanţie, în cadrul procedurii de executare silită prevăzute la alin. (8), se efectuează de către organele competente ale Agenţiei Naţionale de Administrare Fiscală.

(10)Sumele încasate potrivit alin. (9) sunt venituri ale bugetului de stat.

(11)În titlul executoriu prevăzut la alin. (4) suma de plată va fi înscrisă în moneda naţională.


	
	1.La articolul 1, alineatul (1) se modifică şi va avea următorul cuprins:
„(1)Se aprobă programul "Prima casă" ca program guvernamental care are ca obiectiv facilitarea accesului persoanelor fizice la achiziţia sau construirea unei locuinţe prin contractarea de credite.
Autori: domnul Donţu Mihai-Aurel – deputat PNL şi Comisia
2.La articolul 1, după alineatul (1) se introduce un nou alineat, alineatul (11), cu următorul cuprins:

„ (11) Prin locuinţă în sensul programului se înţelege orice imobil cu destinaţia de locuinţă, alcătuit din una sau mai multe camere de locuit, cu terenul, căile de acces, anexele gospodăreşti, facilităţile, dependinţele, dotările şi utilităţile, aferente acesteia, care satisface cerinţele de locuit ale unei persoane sau familii. „
3. La articolul 1, alineatul (2) se modifică şi va avea următorul cuprins:
„Beneficiarii programului "Prima casă" sunt persoane fizice care, la data intrării în vigoare a prezentei ordonanţe de urgenţă nu au deţinut şi nu deţin, individual sau în comun, împreună cu soţii lor sau cu alte persoane, în proprietate o locuinţă, indiferent de modul în care a fost dobândită, cu excepţia cotelor părţi din locuinţe dobândite prin moştenire, şi nici nu au achiziţionat după această dată o locuinţă, indiferent de modul de dobândire.

Nemodificat

4. La articolul 1, alineatul (4) se modifică şi va avea următorul cuprins:

„(4) Contractele prin care Fondul Naţional de Garantare a Creditelor pentru Întreprinderile Mici şi Mijlocii acordă garanţiile prevăzute la alin. (3) constituie titluri executorii şi au valoare de înscrisuri autentice. „
Nemodificat

Nemodificat

5. La articolul 1, alineatul (7) se modifică şi va avea următorul cuprins:

„ (7) In baza contractului de garantare, asupra imobilelor achiziţionate în cadrul programului "Prima casă" se instituie în favoarea statului român, reprezentat de Ministerul Finanţelor Publice, un drept de ipotecă legală de rangul I pe toată durata contractului, cu interdicţia de înstrăinare a locuinţei pe o perioadă de 5 ani   şi interdicţia de grevare cu sarcini a acesteia pe toată durata creditului.  Condiţia referitoare la rangul dreptului de ipotecă trebuie să fie îndeplinită până la momentul formulării cererii de plată a garanţiei de către finanţator. În cazul primirii de către finanţator a comunicării respingerii cererii de plată a garanţiei de la FNGCIMM, în temeiul contractului de garantare, finanţatorul are dreptul să înscrie în cartea funciară privilegiul prevazut de art.1737 pct.2 din Codul civil, concomitent cu radierea din cartea funciară a ipotecii legale instituite în favoarea statului român.”

Nemodificat

Nemodificat

Nemodificat

Nemodificat


	Este necesară definirea noţiunii de locuinţă ca ansamblu care formează obiectul achiziţionării în sensul programului întrucât definiţiile locuinţei şi condominiumului existente la art.2 lit. a) şi i)  din Legea locuinţei nr.114/1996 republicată, modificată şi completată nu cuprind şi terenul aferent locuinţei, ceea ce creează dificultăţi în acordarea garanţiilor de stat.

Se are în vedere faptul că achiziţionarea unei locuinţe presupune în majoritatea cazurilor şi achiziţionarea terenului aferent acesteia, iar evaluarea se realizează asupra ansamblului care se achiziţionează, fiind imposibilă evaluarea separată a construcţiei şi a terenului, respectiv instituirea ipotecii legale de rangul I numai asupra construcţiei.
Clarificarea textului de lege în sensul că  pot fi beneficiari în cadrul programului Prima casă persoanele fizice, care, la data intrării în vigoare a OUG nr.60/2009  privind unele măsuri în vederea implementării programului "Prima casă" (04 iunie 2009), precum şi după această dată nu deţineau/nu deţin în comun sau individual….

Conferirea prin lege a caracterului de înscris autentic contractelor de garantare,astfel încât înscrisurile în Cartea Funciară  să fie realizate în baza legii, fără alte costuri suplimentare pentru împrumutat.
Clarificarea naturii ipotecii care se instituie în favoarea statului român reprezentat de Ministerul Finanţelor Publice, care este o ipotecă legală, fără a mai fi necesară o lată formalitate care ar presupune costuri suplimentare.


	4. 
	Art. 2. - 92/2003Dispoziţiile art. 154 alin. (4) din Ordonanţa Guvernului nr. , republicată, cu modificările şi completările ulterioare, sunt aplicabile şi în cazurile în care executarea silită se face pentru stingerea creanţelor datorate bugetului de stat rezultate din executarea garanţiilor emise în numele şi în contul statului în favoarea băncilor care acordă credite persoanelor fizice pentru cumpărarea unei locuinţe în cadrul programului "Prima casă".


	
	
	

	5. 
	Art. 3. - 346/2004În cuprinsul Legii nr.  privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr. 681 din 29 iulie 2004, cu modificările şi completările ulterioare, denumirea "Agenţia Naţională pentru Întreprinderi Mici şi Mijlocii şi Cooperaţie" se înlocuieşte cu denumirea "Ministerul Întreprinderilor Mici şi Mijlocii, Comerţului şi Mediului de Afaceri".


	
	6. Articolul 3 se modifică şi va avea următorul cuprins:
„Art.3. –(1)  Pentru sustinerea sectoarelor prioritare, capitalul social al Fondului Naţional de Garantare a Creditelor pentru Întreprinderile Mici şi Mijlocii se suplimenteaza in anul 2010 cu suma totala de 223.000.000 lei, divizată în patru tranşe trimestriale.
(2) În cuprinsul Legii nr. 346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr. 681 din 29 iulie 2004, cu modificările şi completările ulterioare, denumirea "Agenţia Naţională pentru Întreprinderi Mici şi Mijlocii şi Cooperaţie" se înlocuieşte cu sintagma „autoritatea administraţiei publice centrale cu atribuţii în domeniul întreprinderilor mici şi mijlocii.”

	Creşterea capacităţii de a gestiona produse şi programe complementare.

Pentru a nu fi nevoie de modificări frecvente ale actelor normative care fac referire la reprezentantul acţionarului unic, statul român.

